**Samtykkeerklæring for innmelding til Tverrfagleg drøftingsteam, Familiens hus i Bjørnafjorden kommune**

Familiens hus har som mål å sette barn, unge og familiar i sentrum og å få til eit betre tverrfagleg samarbeid. For å få dette til er ein avhengig av at fleire samarbeider om å gje rett hjelp til rett tid. Nokre gongar kan det vere behov for å drøfte saker på tvers av sektorar, einingar og andre hjelpeinstansar. Familiens hus har difor etablert eit tverrfagleg drøftingsteam der heile «laget kring barnet/familien» kan møtast og samordna den hjelpa barnet, ungdommen eller familien treng. Laget kring barnet/familien omfattar alle tilsette som arbeider med familien. Drøftinga skal alltid skje etter samtykke frå føresette og ungdom over 15 år.

Det tverrfaglege drøftingsteamet består av:

* Leiar Familiens hus
* Leiar Førebyggande helseteneste
* Leiar og avdelingsleiarar Barn, unge og familiar
* Leiar Barneverntenesta
* Kommunepsykolog
* Familierettleiar
* Laget kring barnet/familien: andre tilsette som arbeider med barnet/familien eller er aktuelle hjelpeinstansar kan delta i drøftinga.

Det er ein fagperson som du eller barnet ditt har kontakt med som melder saka inn til tverrfagleg drøftingsteam. For at kommunen skal kunne nå målet om å gje rett hjelp til rett tid i komplekse saker, er det nødvendig at tenestene kan samhandle og avklare ansvarsfordeling og det vidare tenestetilbodet til deg og din familie. Deltakarane i møtet vil få tilsendt referat i etterkant. Innmeldar har ansvar for å informere deg/din familie om konklusjonen og vegen vidare i etterkant av møtet.

Alle tilsette i Bjørnafjorden kommune har teieplikt etter Forvaltninglova § 13 – 13e og etter særlovene. Dette betyr ikkje berre ei plikt til å teie, men også ei aktiv plikt til å hindre at andre får kjennskap til konfidensiell informasjon. Det skal berre utvekslast opplysningar som er relevante og nødvendige for samarbeidet.

*~~-----------------------------------------------------------------------------------------------------------------~~*

Barn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fødd:\_\_\_\_\_\_\_\_\_\_\_\_\_\_\_\_

*Føresette med dagleg omsorg (dersom barnet er under 15 år vil foreldre eller andre med dagleg omsorg ha samtykkekompetanse). Er barnet over 15 år skal barnet også samtykke.*

Namn på Føresett 1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Namn på Føresett 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underteikna samtykker til at det sendast innmelding til Bjørnafjorden kommune sitt Tverrfagleg drøftingsteam. Underteikna gjev sitt samtykke til at nødvendige opplysningar kan bli utveksla og nytta av aktuelle personar i det tverrfaglege møtet. Samtykket gjeld for dette eksplisitte møtet.*

Underskrift Føresett 1:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift Føresett 2:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift ungdom over 15 år:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stad og dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_